****

**REPUBLIKA HRVATSKA**

**VARAŽDINSKA ŽUPANIJA**

**OPĆINA SVETI ĐURĐ**

**Općinski načelnik**

KLASA: 945-03/25-01/1

URBROJ: 2186-21-04-25-1

Sveti Đurđ, 28. ožujka 2025.

Na temelju članka 25. stavak 9. Zakona o poljoprivrednom zemljištu ("Narodne novine" broj 20/18., 115/18. i 98/19.) i članka 40. Statuta Općine Sveti Đurđ ("Službeni vjesnik Varaždinske županije" broj 30/21. i 18/23.), općinski načelnik Općine Sveti Đurđ utvrđuje i podnosi Općinskom vijeću Općine Sveti Đurđ sljedeće

**IZVJEŠĆE**

**o izvršenju Programa korištenja sredstava od promjene namjene poljoprivrednog zemljišta u vlasništvu Republike Hrvatske na području Općine Sveti Đurđ**

Članak 1.

Sredstava ostvarena od promjene namjene poljoprivrednog zemljišta u vlasništvu Republike Hrvatske na području Općine Sveti Đurđ prihod su državnog proračuna u iznosu od 70% i prihod proračuna jedinice lokalne samouprave na čijem se području poljoprivredno zemljište nalazi, odnosno Općine Sveti Đurđ, u iznosu od 30%.

Članak 2.

Sredstva iz članka 1. ovog Izvješća koja su prihod jedinice lokalne samouprave namijenjena su za okrupnjavanje, navodnjavanje, privođenje funkciji i povećanje vrijednosti poljoprivrednog zemljišta.

Članak 3.

U razdoblju od 1. siječnja do 31. prosinca 2024. godine ostvarena su sredstva od promjene namjene poljoprivrednog zemljišta u iznosu od 0,30 eura.

Članak 4.

Sredstva iz članka 3. ovog Izvješća utrošena su kako slijedi:

- privođenje funkciji i povećanju vrijednosti poljoprivrednog zemljišta - privođenje funkciji neuređenog/napuštenog poljoprivrednog zemljišta - u cijelosti utrošen iznos od 0,30 eura.

Članak 5.

Ovo Izvješće objavit će se u "Službenom vjesniku Varaždinske županije" te će se isto dostaviti Ministarstvu poljoprivrede.

Općinski načelnik

Josip Jany